Erlasse Kanton Graubünden    613.160   Cunvegna interchantunala davart la collavuraziun  da la polizia   approvada dal cussegl federal ils 9 da favrer 1977   Art. 1  La cunvegna intenziunescha da reglar la collavuraziun e l'agid vicendaivel  dals chantuns participads 1):   Intent  a) tar controllas communablas concernent la polizia da traffic e la poli- zia criminala;   b) tar eveniments extraordinaris, catastrofas, acts da terrorissem, rapi- ments d'ostagis, crims da violenza e.u.v.   Art. 2  1 L'agid vegn dumandà dal cussegl guvernativ dal chantun d'acziun u da  l'autoritad che quel ha designà. Davart la dumonda decida l'autoritad cum- petenta dal chantun ch'è vegnì dumandà.   Agid  2 Il chantun ch'è vegnì dumandà è obligà da gidar, uschenavant ch'el na sto  betg ademplir atgnas incumbensas urgentas.  3 Sch'igl è necessari d'extender in'acziun da la polizia sin il territori d'in  chantun vischin che fa part da la cunvegna, sto l'emprim vegnir dumandà  il consentiment da l'autoritad cumpetenta da quest chantun. En cas urgents  basta il consentiment provisori dal commando da polizia.   Art. 3  Controllas communablas han lieu en enclegientscha cun ils chantuns parti- cipads.   Controllas  communablas   Art. 4  Las atgnas forzas polizialas sco er las forzas polizialas extrachantunalas  èn suttamessas al commando da polizia dal chantun d'acziun. Sche  l'acziun s'extenda sin plirs chantuns che fan part da la cunvegna,  designeschan las cumandantas u ils cumandants da polizia participads la  manadra u il manader.   Direcziun   Art. 5  1 En il rom da l'acziun cumandada han las forzas polizialas extrachantuna- las las medemas cumpetenzas ed obligaziuns sco la polizia chantunala.   Posiziun giuridica  da las forzas poli- zialas extrachan- tunalas                                                                      1) chantuns ch'èn participads a la cunvegna fin uss: Appenzell dadens, Appenzell   dador, Glaruna, Schaffusa, Son Gagl, Turgovia e Grischun   1-7-2005 1     613.160 Cunvegna interchantunala davart la collavuraziun da la polizia     Tar acts uffizials ston ellas applitgar las prescripziuns che valan en il  chantun d'acziun.  2 Concernent la disciplina èn ellas suttamessas al chantun d'origin.   Art. 6  1 Per donns che forzas polizialas extrachantunalas chaschunan illegalmain  exequind activitads da servetsch stat bun il chantun d'acziun senza re- sguard sin la culpa da las forzas polizialas extrachantunalas. Visavi la  funcziunaria u il funcziunari da polizia n'ha la persuna donnegiada nagin  dretg.   Responsabladad   2 En cas d'intenziun u da greva negligientscha po il chantun d'acziun pren- der regress sin il chantun d'origin e quel – a norma da ses dretg – sin la  funcziunaria u sin il funcziunari.  3 En cas da donn chaschunà legalmain stat bun il chantun d'acziun tenor  ils princips da l'expropriaziun materiala.  4 Ils princips dal dretg d'obligaziuns davart l'exclusiun da la responsabla- dad en cas d'atgna culpa da la persuna donnegiada, davart la fixaziun dal  donn e davart la calculaziun da l'indemnisaziun sco er davart la prestaziun  da reparaziun vegnan applitgads correspundentamain.   Art. 7  1 Il chantun d'acziun indemnisescha las parentas ed ils parents da la polizia  extrachantunala per las consequenzas d'accidents ch'ellas ed els subeschan  durant il servetsch en il chantun d'acziun, uschenavant ch'il donn n'è betg  cuvrì tras in'assicuranza.   Accidents   2 Sch'il chantun d'origin sto pajar il salari ad ina funcziunaria u ad in func- ziunari da polizia che ha gì in accident durant il servetsch en il chantun  d'acziun, e quai pervia d'ina incapacitad da lavurar che dura passa 14 dis,  sto il chantun d'acziun indemnisar quests custs.   Art. 8  1 Per controllas communablas sco er per agids en l'interess da tut ils chan- tuns participads en il cas singul na vegnan mess a quint nagins custs.   Fatgs finanzials   2 En ils auters cas sto il chantun d'acziun indemnisar al chantun d'origin ils  custs resultads per l'equipa, per ils vehichels e per il material. Las tariffas  vegnan fixadas communablamain da las directuras e dals directurs da poli- zia.   2 1-7-2005     Cunvegna interchantunala davart la collavuraziun da la polizia 613.160     Art. 9  La surveglianza, las decisiuns generalas davart la collavuraziun e davart  l'agid sco er l'intermediaziun da differenzas che resultan da l'execuziun da  la cunvegna, èn chaussa da las directuras e dals directurs dals chantuns  participads.   Surveglianza   Art. 10  1 La cunvegna vala per in temp illimità. Durada da la cun-  vegna, visada  2 L'extrada d'in chantun è pussaivla cun observar il termin d'in onn per la  fin da l'onn. Ils chantuns restants decidan davart la cuntinuaziun da la  cunvegna.   1-7-2005 3    	Art. 1 	Intent 	Art. 2 	Agid 	Art. 3 	Controllas communablas 	Art. 4 	Direcziun 	Art. 5 	Posiziun giuridica da las forzas polizialas extrachantunalas 	Art. 6 	Responsabladad 	Art. 7 	Accidents 	Art. 8 	Fatgs finanzials 	Art. 9 	Surveglianza 	Art. 10 	Durada da la cunvegna, visada 	Word-Lesezeichen 	BR_Nummer 	SR_Nummer 	Titel 	Kopf 	Inhaltstitel 	Fundstelle 	Datum 	InKraft 	Aufgehoben_am 	Nachtrag   		2018-06-01T14:26:55+0200 	"7001 Chur" 	"Gesetzessammlung Kanton Graubünden"